ศบค.เร่งรับผู้ป่วยโควิด 2,013 ราย เข้ารักษา ยันทั่วประเทศ “เตียงว่าง” รองรับ 21,138 เตียง
ศบค.เร่งรับผู้ป่วยโควิด 2,013 ราย เข้ารักษา ยันทั่วประเทศ "เตียงว่าง" รองรับ 21,138 เตียง
ศบค.เร่งรับผู้ป่วยโควิด 2,013 ราย เข้ารักษา ยันทั่วประเทศ "เตียงว่าง" รองรับ 21,138 เตียง
24 เม.ย. 2564

นพ.ทวีศิลป์ วิษณุโยธิน โฆษกศูนย์บริหารสถานการณ์โควิด-19 (ศบค.) เปิดเผยถึงสถานการณ์เตียงรองรับผู้ป่วยติดเชื้อโควิด-19 ว่า ในประเทศไทยมีเตียงรวมทุกชนิด 40,524 เตียง  มีผู้ใช้งานแล้ว 19,386 เตียง และมีเตียงว่างเหลืออีก 21,138 เตียง พร้อมยืนยันว่าในภาพรวมสถานการณ์เตียงรองรับผู้ป่วยโควิด-19 ทั้งประเทศยังไม่ขาดแคลน

 
ขณะที่สถานการณ์เตียงรองรับผู้ป่วยติดเชื้อโควิด-19 ในกรุงเทพและปริมณฑล มีเตียงรวมทุกชนิด 16,422 เตียง มี มีผู้ใช้งานแล้ว 11,075 เตียง และมีเตียงว่างเหลืออีก 5,347 เตียง

นอกจากนี้จากข้อมูลจากกรมการแพทย์เกี่ยวกับผู้ป่วยรอเข้ารับการรักษา มีจำนวน 2,013 ราย โดยวันนี้ (24 เม.ย.) มีเพิ่มขึ้น 590 ราย โดยวานนี้ (23 เม.ย.) ได้ดำเนินการจัดการส่งผู้ป่วยเข้าสู่ระบบการรักษา 724 ราย
ทั้งนี้จะมีการดำเนินการจัดการนำผู้ป่วยรอเข้ารับการรักษาทั้ง 2,013 ราย เข้ารับการรักษาอย่างเร่งด่วน โดยการจัดพื้นที่โรงพยาบาลสนาม 4 แห่งในกรุงเทพและปริมณฑล และจะมีการโทรศัพท์ติดต่อกลับไปทางผู้ป่วยทั้ง  2,013 รายนี้คาดว่าจะใช้เวลาราว 2-3 วัน เพื่อให้เข้ารับการรักษาภายในโรงพยาบาลสนาม แต่หากมีอาการหนักจะประสานให้เข้ารับการรักษาในโรงพยาบาลต่อไปขอให้รอรับสายและให้ความร่วมมือ
 